19 “Kɛ́ Yehowa, o-Nyɔŋmɔ lɛ, kpãtã jeŋmaji ni Yehowa, o-Nyɔŋmɔ lɛ, kɛ amɛshikpɔŋ lɛ hãa bo lɛ ahiɛ, ni oshwie amɛ ni ohi amɛmaji lɛ kɛ amɛshĩai lɛ amli lɛ,+2 halamɔ maji etɛ oto yɛ oshikpɔŋ ni Yehowa, o-Nyɔŋmɔ lɛ, kɛhãa bo akɛ onɔ lɛ nɔ.+3 Jaa shikpɔŋ ni Yehowa, o-Nyɔŋmɔ lɛ, kɛhã bo akɛ onɔ lɛ mli etɛ, ni osaa gbɛjegbɛi lɛ koni mɔ fɛɛ mɔ ni baagbe mɔ ko lɛ ajo foi kɛya nakai maji lɛ ateŋ ekome mli.4 “Agbɛnɛ, mɔ ko ni egbe gbɔmɔ ni baajo foi kɛya jɛmɛ bɔ ni afee ni eyi aná wala lɛ, nɔ ni esa akɛ afee yɛ he nɛ: Kɛ́ ejeee gbɛ etswa enyɛmi gbɔmɔ ko nɔ, ni jeee nyɛ ni enyɛɔ lɛ momo hewɔ;+5 tamɔ akɛ, ekɛ enyɛmi gbɔmɔ tee koo mli koni amɛyalɛ́ lai, ni ewó enine nɔ koni ekɛ lema lɛ afo tso, shi lema lɛ yitso lɛ fã yɛ tso lɛ he ni eyatswa enyɛmi gbɔmɔ lɛ ni egbo lɛ, no lɛ, mɔ ni gbe mɔ lɛ ajo foi kɛya maji nɛɛ ateŋ ekome mli koni eyi aná wala.+6 Kɛjeee nakai lɛ, lá he oweletɔlɔ+ lɛ baatiu mɔ ni egbe gbɔmɔ lɛ yɛ mlila naa,* ni ebaayanina lɛ ni ebaagbe lɛ, ejaakɛ gbɛ ni yaa maŋ lɛ mli lɛ jekɛ tsɔ. Shi akɛni jeee nyɛ enyɛɔ enyɛmi gbɔmɔ lɛ momo hewɔ lɛ, esaaa gbele.+7 No hewɔ ni mifãa bo akɛ: ‘Halamɔ maji etɛ oto’ lɛ.8 “Kɛ́ Yehowa, o-Nyɔŋmɔ lɛ, lɛɛ ohusu lɛ mli tamɔ bɔ ni ekã otsɛmɛi lɛ kitã lɛ,+ ni ekɛ shikpɔŋ lɛ fɛɛ ni ewo shi akɛ ekɛbaahã otsɛmɛi lɛ hã bo lɛ+9 —kɛji oooye kitãi nɛɛ fɛɛ ni miwoɔ bo ŋmɛnɛ gbi nɛɛ anɔ pɛpɛɛpɛ, ní osumɔ Yehowa, o-Nyɔŋmɔ lɛ, ní onyiɛ egbɛi lɛ anɔ daa lɛ+—no lɛ, okɛ maji etɛ krokomɛi afata maji etɛ nɛɛ ahe.+10 Kɛ́ eba lɛ nakai lɛ, ashwieŋ mɔ ko ni efeko nɔ ko lá shi+ yɛ shikpɔŋ ni Yehowa, o-Nyɔŋmɔ lɛ, kɛhãa bo akɛ gboshinii lɛ nɔ, ni oyeŋ lá ko yi sɔ̃.+11 “Shi kɛ́ mɔ ko nyɛɔ enyɛmi gbɔmɔ,+ ni etee ehe koni etutua lɛ, ni eye lɛ* awui waa ni egbo, ni mɔ lɛ jo foi kɛtee maji nɛɛ ateŋ ekome mli lɛ,12 no lɛ, emaŋ lɛ mli onukpai lɛ atsu ni ayatsɛ lɛ kɛjɛ jɛmɛ kɛba, ní amɛtu lɛ amɛwo lá he oweletɔlɔ lɛ dɛŋ, ní egbo.+13 Kaana* lɛ mɔbɔ, jiemɔ mɔ ni efeko nɔ ko lɛ lá lɛ he sɔ̃ lɛ kɛje Israel,+ koni ahi ahã bo.14 “Kɛ́ onine shɛ ogboshinii nɔ yɛ shikpɔŋ ni Yehowa, o-Nyɔŋmɔ lɛ, kɛhãa bo akɛ onɔ lɛ nɔ lɛ, kaatsi onaanyo husu kadimɔnɔ+ kɛje he ni blematsɛmɛi lɛ je husui lɛ yɛ lɛ.15 “Odasefonyo kome akabu mɔ kroko fɔ* yɛ tɔmɔ loo esha ko ni mɔ lɛ efee lɛ hewɔ.+ Odasefoi enyɔ loo odasefoi etɛ awiemɔ* naa lɛ, sane lɛ ama shi.+16 Kɛ́ odasefonyo ko ni hiɛ jwɛŋmɔ fɔŋ ye odase eshi mɔ ko, ni ekɛ sane fɔ̃ mɔ lɛ nɔ akɛ etɔ̃ mla ko lɛ,+17 mɛi enyɔ ni kɛ amɛhe taa naa lɛ ayadamɔ Yehowa kɛ osɔfoi lɛ kɛ kojolɔi ni sɔmɔɔ yɛ nakai beiaŋ lɛ ahiɛ.+18 Kojolɔi lɛ atao sane lɛ mli fitsofitso,+ ni kɛ́ mɔ ni ye odase lɛ ji amale odasefonyo, ni sane ni efo efɔ̃ enyɛmi lɛ nɔ lɛ bɛ mli lɛ,19 no lɛ, nyɛfea lɛ bɔ pɛ ni etsɔ ŋaa akɛ ebaafee enyɛmi lɛ,+ ni ojie nɔ fɔŋ lɛ kɛje nyɛteŋ.+20 Mɛi ni eshwɛ lɛ baanu ni amɛbaashe gbeyei, ni amɛfeŋ nɔ fɔŋ ko ni tamɔ nakai yɛ nyɛteŋ dɔŋŋ.+21 Kaana* mɔbɔ:+ Akɛ wala* ato wala* najiaŋ, hiŋmɛi yɛ hiŋmɛi najiaŋ, nyanyɔŋ yɛ nyanyɔŋ najiaŋ, nine yɛ nine najiaŋ, nane yɛ nane najiaŋ.*+